ભારતીય મહિલા સ્ક્વોશ ટીમને 18મી એશિયન ગેમ્સના 14માં દિવસે ટીમ ઈવેન્ટમાં સિલ્વર મેડલથી સંતોષ કરવો પડ્યો છે. હોંગકોંગે શનિવારે રમાયેલી ફાઇનલમાં ભારતને 2-0થી પરાજય આપ્યો હતો. ફાઇનલમાં હોંગકોંગની વિંગ અયૂ, હો ચાન, જી હો અને કા લીની ટીમે શાનદાર પ્રદર્શન કર્યું હતું. જોશના ચિનપ્પા, દીપિકા પલ્લિકલ, સુનૈના કુરૂવિલ્લા અને તન્વી ખન્નાની ટીમને હોંગકોંગે ફાઇનલમાં સતત બે મેચમાં પરાજય આપીને ગોલ્ડ મેડલ પર કબજો કર્યો હતો. ભારતીય ટીમે સેમીફાઇનલમાં મલેશિયાને 2-1થી પરાજય આપ્યો હતો.